31981R3581
L 359/12
JURNALUL OFÍCIAL AL UNIUNII EUROPENE
REGULAMENTUL (CEE) NR. 3581/81 AL COMISIEI
din 14 decembrie 1981
privind pragul statistic al statisticilor comerțului exterior al Comunității și ale comerțului între statele membre
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1736/75 al Consiliului din 24 iunie 1975 privind statisticile comerțului exterior al Comunității și ale comerțului între statele membre (1), astfel cum a fost modificat prin Regulamentul (CEE) nr. 2845/77 (2), în special articolele 24 și 41,
având în vedere Regulamentul (CEE) nr. 1445/72 al Consiliului din 24 aprilie 1972 privind nomenclatura mărfurilor pentru statisticile comerțului exterior al Comunității și ale comerțului între statele membre (Nimexe) (3), modificat de Regulamentul (CEE) nr. 3065/75 (4), în special articolul 5 alineatele (2) și (3),
având în vedere Regulamentul (CEE) nr. 3180/78 al Consiliului din 18 decembrie 1978 de modificare a valorii unității de cont utilizată de Fondul European de Cooperare Monetară (5), numită în continuare ECU,
având în vedere Regulamentul (CEE, Euratom) nr. 3308/80 al Consiliului din 16 decembrie 1980 privind înlocuirea Unității de cont europene cu ECU în actele comunitare (6),
întrucât, de la adoptarea Regulamentului (CEE) nr. 2845/77 al Consiliului, prețurile au evoluat în așa fel încât este necesară ridicarea pragului statistic de la 300 la 400 ECU, pentru a permite statelor membre să renunțe la înregistrarea statistică a transporturilor de importanță minoră atunci când doresc să facă uz de această opțiune din motive de economie;
întrucât este necesar să se convertească în monede naționale pragul statistic stabilit în ECU; întrucât rata de conversie a fiecărei monede în raport cu ECU variază zilnic; întrucât pentru a determina valoarea pragului statistic este necesar să se aplice o rată fixă de conversie; întrucât aceasta din urmă se poate baza pe cursurile medii de schimb din perioada iulie 1980-iunie 1981;
întrucât, în scopul simplificării, sumele astfel obținute ar trebui rotunjite;
întrucât măsurile prevăzute de prezentul regulament sunt conforme cu avizul Comitetului privind statistica de comerț exterior,
ADOPTĂ PREZENTUL REGULAMENT:
Articolul 1
Pragul statistic, în sensul articolului 24 din Regulamentul (CEE) nr. 1736/75, exprimat valoric, se stabilește la 400 ECU.
Articolul 2
Pragul statistic stabilit la articolul 1, exprimat în monede naționale, nu poate depăși:
pentru Republica Federală Germania,
1 000
mărci germane;
-
pentru Danemarca,
3 100
coroane daneze;
-
pentru Franța,
2 400
franci francezi;
-
pentru Grecia,
24 500
drahme grecești;
-
pentru Irlanda,
275
lire irlandeze;
-
pentru Italia,
500 000
lire italiene;
-
pentru Țările de Jos,
1 100
guldeni olandezi;
-
pentru Regatul Unit,
225
lire sterline;
-
pentru Uniunea Economică Belgiano-Luxemburgheză,
16 500
franci belgieni sau franci luxemburghezi.
Articolul 3
Prezentul regulament se aplică pentru prima dată statisticilor privind datele referitoare la anul 1982.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 decembrie 1981.